13/12/2017 | Administración LocalMunicipal
Pontedeume
Padrón suministro de auga, saneamento e depuración correspondente ao terceiro trimestre de 2017

Con data 29 de novembro de 2017, O Sr. Alcalde-Presidente do Concello de Pontedeume, dictou a Resolución nº 734/2017 na que se indica o seguinte: Aprobar o padrón das taxas de subministro de auga potable, saneamento e depuración correspondente ao terceiro trimestre de 2017 e as liquidacións resultantes deste, condicionando dita aprobación ás modificacións do padrón que poidan xurdir como resultado da aiditoria proposta, cos seguintes datos: Metros cúbicos facturados: 262.174 m³ Padrón: 107.682,21.- euros, IVE excluido Metros cúbicos facturados: 182.774 m³ Padrón: 26.800,48.- euros, IVE excluido Metros cúbicos facturados: 180.703 m³ Padrón: 44.656,62.-euros, IVE excluido. Metros cúbicos facturados: 161.671m³ Padrón: 41.357,98.- euros, IVE excluido PRIMEIRO.- Expoñer ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. SEGUNDO.- Contra as liquidacións incorporadas ó padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. TERCEIRO.- O prazo de cobramento en período voluntario abranguerá dende o día 27 de novembro de 2017 ao 27 de xaneiro de 2018. Os contribuintes poderán aboar os seus recibos en calquera oficina das seguintes entidades: ABANCA, SANTANDER, BBVA, LA CAIXA ou CORREOS, dentro do prazo sinalado e durante os días e horas hábiles de ingreso que tal entidade ten establecidos, presentando a comunicación (factura) que a tal efecto lles será remitida ao seu domicilio tributario. Os que non recibiran dita comunicación poderan contactar con VIAQUA, quen facilitará documento para poder efectuar o pago nas devanditas entidades. Tamén existe a posibilidade de domiciliación bancaria. Transcorrido o período voluntario iniciarase o periodo executivo e a débeda resultante esixirase polo procedemento de apremio, co recargo e xuros de demora que procedan. CUARTO: A falta de pagamento en periodo voluntario, suporá a esixencia do canon de auga directamente ao contribuinte pola vía de constrinximento pola Consellería competente en materia de facenda da Xunta de Galicia. A repercusión do canón da auga poderá se obxeto de reclamación económico administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. Pontedeume, 4 de decembro de 2017. O Alcalde, Asdo. Bernardo Fernández Piñeiro.